Styremøte 2-19

Mandag 4. mars kl 10.30-14.30

# Protokoll 2-19

Tilstede: Kristin Berglann Tronrud, Thor Einar Holmgard, Svein B. Holmen, Mille Falstad, Elisabeth Thomassen, Eva Høili, Elin Sollid, Marianne Ween

Forfall: Åse Harstad

Styreleder åpnet møtet, og ønsket velkommen til et viktig styremøte med ambisiøs dagsorden.

Sak 13-19 Godkjenninger

Vedtak:

Innkalling for styremøte 2-19, protokoll for styremøte 1-19 og dagsorden for styremøte 2-19 godkjent

Sak 14-19 Orienteringer

Elisabeth Thomassen reiser til årsmøtet i Funkis Buskerud. Marianne Ween reiser til årsmøtet i Funkis Finnmark.

Både styremedlemmer og administrasjon som deltok på Fylkessamlingen rapporterte fra denne. Evalueringene bekrefter en vellykket samling med både faglig og sosialt samvær. Tilbakemeldinger om mat og lokaler følges opp med hotellet. Kommentarer til program og faglig arbeid tas med i planlegging av framtidige samlinger. Blant annet viser meldingene at vi godt kan starte det faglige programmet fredag ettermiddag, for å avlaste programmet lørdag. Styrets deltakelse settes pris på, også sosialt. For framtiden bør også styre og administrasjon delta i diskusjoner om plangruppens oppdrag og prosjekter. Styret vil følge opp erfaringene fra samlingen på styremøtet i mai. Her vil styret også fortsette diskusjonen om omdømme-arbeidet i fylkene. Fylkesplangruppen oppfordres til å ha møte parallelt med styremøtet, slik at styret kan diskutere med plangruppen om samarbeid framover.

MiniKas – ny søknadsportal for voksenopplæringsmidler

Odd Erik Randen orienterte om arbeidet med ny søknadsportal. Styret var opptatt av å få avklart eierforhold og kostnader, og sender oppfordring med Styreleder Kristin Tronrud til styret i Voksenopplæringsforbundet om å avklare dette snarest. Piloten for systemet, som blir klar før påske, skal utprøves av Funkis og andre studieforbund. KursAdmin opprettholdes til og med rapportering for 2019.

Generalsekretær orienterte om planlagte faglige samlinger gjennom året. Årets medarbeider-seminar finner sted i Krakow. Tema for samlingen er arbeidsfordeling i administrasjonen.

Vedtak:

Orienteringene tas til etterretning

Sak 15-19 Årsmøte 2019

Generalsekretær informerte om arbeidet med årsmøtet i april. Organisasjonens 25 års jubileum vil markeres på årsmøtet.

Vedtak:

Styret bestemte følgende saksansvar:

Årsmelding – Thor Einar Holmgard

Regnskap – Marianne Ween

Vedtektsendringer – Kristin Berglann Tronrud

Nye Medlemmer –Elisabeth Thomassen (og evt Åse Harstad)

Strategi- og arbeidsplan – Eva Høili

Budsjett – Marianne Ween

Valg – ordstyrer og valgkomiteen

Styret bestemte følgende faglige innspill til årsmøtet, men utenom årsmøtets formelle dagsorden:

Omdømmearbeidet i Funkis – Mille Falstad

Regionprosess – Svein Holmen

Nettsider og sosiale medier – Elin Sollid

Sak 16-19 Årsregnskap og årsberetning 2018

Utkast til årsmelding ble gjennomgått, korrigert og signert

Årsregnskap ble gjennomgått og signert

Vedtak:

Årsregnskap og årsmelding for Studieforbundet Funkis 2018 legges fram for årsmøtet

Sak 17-19 Strategi- og Arbeidsplan 2019-21

Strategi- og Arbeidsplaner ble gjennomgått.

Vedtak:

Strategiplan for Studieforbundet Funkis 2019-21 og

Arbeidsplan for Studieforbundet Funkis 2019 legges fram for årsmøtet

Sak 18-19 Budsjett 2019

Budsjett for 2019 ble gjennomgått. Styret vedtok økning i styrehonorarer for medlemmer og varamedlemmer, og reduserte diverse-post tilsvarende slik at budsjettet fremdeles er saldert.

Vedtak:

Budsjett for Studieforbundet Funkis 2019 legges fram for årsmøtet.

Honorar for styremedlemmer settes til 1/8 G

Honorar for varamedlemmer settes til 1/10 G

Sak 19-19 Vedtektsendringer

Vedtak:

Styreleder Kristin Berglann Tronrud og varamedlem Eva Høili gis fullmakt til å utarbeide forslag til vedtektsendringer i samarbeid med fylkesplangruppens leder Kristin Kvalsnes. Forslagene behandles av styret per epost før det sendes ut med årsmøtepapirene 25. mars.

Sak 20-19 Nye medlemmer

Vedtak:

Handikapforbundets Ungdom og Norges Førerhund forbund anbefales medlemskap i Studieforbundet Funkis. Generalsekretær gis fullmakt til å undersøke om Hørselshemmede barns organisasjon tilfredsstiller krav til og skal anbefales medlemskap.

Sak 21 -19 Etiske retningslinjer og reglement om trakassering

Vedtak:

Styret vil gjennomgå Etiske retningslinjer og Reglement for trakassering på styremøtet i mai

Sak 22-19 Eventuelt

Neste styremøtet ble avtalt til Mandag 27. mai kl 10.30-14.30, men bekreftes etter årsmøtet der eventuell nye medlemmer i styret må forespørres om tidspunktet passer.

Møtet ble avsluttet 14.30.

Ref.MW.05.03.19.